jis tvarkė ir administracijos reikalus. Chicagos apskrities siūlymu, seime 
nutarta išrinkti redakcinę komisiją, į kurią įėjo A. Nausėdienė, redaktorė; 
M. Gurinskaitė, administratorė; B. Abromavičiūtė bendradarbė. Sekantį 
„Moterų Dirvos“ numerį A. Nausėdienė išleido 1918 m. lapkričio mėn. 

Nutarta įsteigti Moterų Sąjungoje Lietuvių Raudonojo Kryžiaus skyrių 
ir-jo direktore išrinkta O. M. Stalionaitė. 

Į Centro valdybą išrinkta: dvasios vadas kun. M. Urbonas, pirm. A. 
Jakaitė, vicepirm. V. Liutkienė, rašt. B. Skripkauskaitė, ižd. J. Janke- 
vičienė, iždo glob. A. Sutkaičiūtė ir P. Medonienė. Atstovė į Tautos Tarybą 
A. Nausėdienė. 

Į Garbės narius pakeltas kun. P. Juškaitis. 


PENKTAS SEIMAS 


Penktas seimas įvyko 1919 m. rugpiūčio 20-23 d., Worcester, Mass. 
Dalyvavo jau 47 atstovės. Sąjunga viso narių turėjo 2,380. 

Seime, perskaičius Lietuvos Katalikių Moterų Draugijos atsišaukimą, 
nutarta prašyti iš Tautos Fondo paramos bent $5,000.00 Lietuvos moterų 
reikalams, nes fondui lygiai dirbo ir aukojo ir moterys. Grįžusios atstovės 
ir žadėjo tokią sumą pasiųsti. 

Seime surinkta $18.00 Lietuvos moksleiviams, 

Į Centro valdybą išrinkta: dvasios vadas kun. M. Urbonas, pirm. V. 
Liutkienė, vicepirm. O. Jankienė, rašt. O. Kašetaitė, ižd. M. Brenzaitė. 
Atstovės į Tautos Tarybą: A. Nausėdienė ir B. Žitkienė. 

Į Garbės nares pakeltos A. Nausėdienė ir A. Sutkaičiūtė. Garbės žiedai 
įteikti O. Jankienei, B. Žitkienei ir A. Šatkienei (Jakaitei). 


ŠEŠTAS SEIMAS 


Šeštas seimas įvyko 1920 m. rugpiūčio 31 d. ir rugsėjo 1 d. Waterbury, 
Conn. Dalyvavo 42 atstovės. Narių Sąjunga turėjo 2,443. Iš Centro valdy- 
bos pranešimo pasirodė, kad pomirtiniam fonde trūko $508.00. J. Šefel- 
taitė iš Chester, Pa., pasižadėjo pati viena sukelti tą sumą. Padaryta visa 
eilė naudingų nutarimų. 

Kadangi Sąjungos finansinis stovis dėl minėto deficito darė slėgiantį 
įspūdį, nutarta „Moterų Dirvą“ spausdinti ant pigesnio popierio ir be 
viršelio, 


Veronika Liutkienė 
1918-1919 Vicepirmininkė 
1919-1920 Pirmininkė Marijona Brenzaitė Marijona Vaičiūnienė 
1935-1939 Mass., Me. ir 1919-1928 Iždininkė Raštininkavo per 83 metus 
N.H. Direktorė 1937-1939 Iždo Globėja 1920-1945, 1949-1957 


Pranciška Schevets Marijona Jokubaitė 
Pennsylvania Valstijos Direktorė 1921-1923 — Pirmininkė 


1922-1928, 1937-1945 1925-1926 — Iždo Globėja 
1925-1927 iv 1935-1945 Conn. Valst. Direkt. 


Į Centro valdybą išrinkta: dvasios vadas kun. M. Urbonas, pirm. O; 
Samsonaitė, vicepirm. M. Sakalauskaitė, rašt. M. Vaičiūnienė, ižd. M. Bren- 
zaitė, iždo glob. O. Kašetaitė ir B. Žitkienė. 

Į Garbės nares pakeltos M. Brenzaitė ir O. Kašetaitė. 


SEPTINTAS SEIMAS 


Septintas seimas įvyko 1921 m. rugsėjo 12-13 d., Cleveland, Ohio. Atsto- 
vių atvyko 20. Kuopų buvo jau 56, bet narių skaičius buvo nepaprastai 
sumažėjęs. Visuose skyriuose priskaityta tiktai 1,844 narės. 

Seime pranešta, kad Karmėlavoj, Lietuvoj, sudegė L.K. Moterų Drau- 
gijos viena patalpa. Jos atstatymui suaukota $165.08. „Moterų Dirvos“ 
Bendradarbių Fondą globoti išrinkta O. Jankienė, A. Nausėdienė ir V. 
Matukaičiūtė. Seimo dalyvės pageidavo, kad moterys taptų šio krašto 
pilietėmis, kad neperžengtų prohibicijos įstatymo, kad padėtų blaivinin- 
kams jų darbuose ir t.t. 

Į Centro valdybą išrinkta: dvasios vadas kun. M. Urbonas, pirm. M. 
Jokubaitė, vicepirm. B. Vaškevičiūtė, rašt. M. Vaičiūnienė, ižd. M. Brenzaitė, 
iždo glob. M. Gurinskaitė ir O. Sautėlaitė. 

Direktorės: Massachusetts — O. Jankienė, Maryland — V. Matukai- 
čiūtė, New York — V. Abraitė, Pennsylvania — M. Tumasonienė, Ohio — 
B. Žitkienė. 

Atstovės į Tautos Tarybą: A. Nausėdienė, B. Vaškevičiūtė ir O. Jan- 
kienė. 

Į Garbės nares pakeltos M. Vaičiūnienė ir O. Jankienė. 


AŠTUNTAS SEIMAS 

Aštuntas seimas įvyko Grand Rapids, Mich., 1922 m. rugsėjo 10-12 d. 
Atstovių atvyko 24. Sąjunga paūgėjo iki 1,939 narių. 

Šiame seime padaryta kaikurios konstitucijos pataisos. Nutarta vieton 
agitacijos savaitės skelbti naujų narių vajų, įsteigti Apdraudos skyrių, 
prisidėti prie Federacijos paskelbto vajaus Šv. Kazimiero seserų vienuo- 
lynui ir čia pat tam tikslui seimo atstovės sudėjo $31.50. B. Žitkienė įgaliota 
atstovauti Lietuvos Katalikių Moterų Draugijoj. Norėta palaikyti tamp- 
resnius ryšius su organizuotomis Lietuvos moterimis. 

Į Centro valdybą išrinkta: dvasios vadas kun. M. Urbonas, pirm. M. 
Jokubaitė, vicepirm. B. Vaškevičiūtė, rašt. M. Vaičiūnienė, ižd. M. Brenzaitė, 
iždo glob. M. Kizlaitienė ir B. Daumantaitė. 

Direktorės: Naujosios Anglijos valstijos — O. Jankienė, New York — 
S. Subatienė, Pennsylvania — P. Schevets, Michigan — A. Bandzaitė, Ohio 
— P. Staupienė. Atstovės į Tautos Tarybą: A. Nausėdienė ir B. Vaškevičiūtė. 


